

**Сураган Айша Сураганқызы,**

Қарағанды қаласы,

Әлихан Бөкейхан атындағы

№76 «ЖББОМ» КММ

бастауыш сынып мұғалімі

**Назым Хикмет. Үш жігіт туралы хикая**

**Мақсаты:** Оқушыларды білімділікке үйрету, кітапқа деген қызығушылығын арттыру, кітап оқуға саналы түрде баулу, әдеби кітапқа деген қызығушылығын ояту.

**Түрі:** сахналық қойылым

**Көрнекілігі:** сынып ертегіге байланысты безендірілген.

**Барысы:**

**Мұғалім:** -Армысыздар, құрметті қонақтар мен оқушылар! Бүгін біз кітаптар елінде қонақтамыз. Өйткені, осы аптада бүкіл дүниежүзілік балалар кітап апталығы өтуде.

«Оқусыз білім жоқ,

Білімсіз күнің жоқ»-демекші, әдеби кітаптарды жиі оқып тұрған абзал. Оқулық оқыған бала зерек, тілдік қоры мол болады, оның пайдасы да көп. Сондықтан оқулықты жиі оқып жүру керек, іздену керек.Егер де біз оқулық, әдеби кітаптар оқымасақ, жан дүниеміздің байлығын, ең қымбат қазына саналатын өзіміздің тілімізді жоғалтамыз. Біз кітаппен күн сайын кездесеміз. Кітап сендердің танымдарыңды кеңейтіп, рухани жан дүниелеріңді оятып, рухани қазынаға жолықтырады.

Әлемде әр түрлі халық өмір сүретінін барлығымыз білеміз. Соның ішінде орыс, қырғыз, қалмақ, итальян, ағылшын т.б. елдерінің атақты жазушыларының қызықты да көркем шығармаларын білеміз.

Мысалы: **Назым Хикмет (1902-1963)-түріктің белгілі ақыны, жазушысы, қоғам қайраткері. Оның қаламынан туған өлең-жырлар мен аңыз әңгімелер, пьесалар әлем оқырмандарына кеңінен таныс. Ол балаларға арнап көптеген шығармалар жазған.**

Біз бүгін 4 сынып оқушыларының күшімен дайындаған түріктің белгілі ақыны, жазушысы Назым Хикметтің «Үш жігіт туралы хикая» ертегісін сахналық қойылым ретінде көрермендерге ұсынбақпыз.

**Қатысушылар**: Әже, баласы, 3 жігіт және сұлу қыз.

(Әжесі баласына ертегі айтып отырады).

**Әже:** -Балам, жарық дүниенің үш жақтағы үш шетінде жасы да бірдей, бойы да бірдей үш жігіт бір-бірінен жырақ тұрыпты. Үш жігіт бірін-бірі еш уақытта көрмепті, бірін-бірі естімепті де.

Солай жарқыным, жарық дүниенің үш бұрышында тірлік еткен үш жігіт бір жылы, бір күні, бір сағатта өзінің туып өскен мекенін тастап, Өлместің тасын іздеп аттанған екен.

Олардың естуінше, Өлместің тасы асқар таулар мен аңғарлардың ар жағында, қанды құдықта екен.

Бірінші жігіт жүре-жүре аяғына киген темір шарықтары тоз-тоз бопты, қолына ұстаған темір таяғы мүжіліп, тал шыбықтай иіліпті. Жарым жолға барғанда титығы құрыған ол тырайып ұйықтап қалады.

Бірінші жігіт ояна кетсе, оның бас жағында көзіне сүрме жаққан,тырнақтарын қынамен бояған бір ару тұр екен.

**Сұлу қыз:** - Жігіт-ау,сен қайда бара жатырсың?

**І-ші жігіт:** -Өлместің тасын іздеп бара жатырмын.

**Сұлу қыз:** -Өлместің тасы жырақта, асқар таулар мен аңғарлардың ар жағында, қанды құдықта жатыр. Оған баруға бар өмірің жетпейді сенің. Рас, аз ғана күн өмір сүру пешенемізге жазылған екен, оның тұщы дәмін татып қалуға әрекеттену керек. Менімен бірге осында қал.

Біз бүгін 4 сынып оқушыларының күшімен дайындаған түріктің белгілі ақыны, жазушысы Назым Хикметтің «Үш жігіт туралы хикая» ертегісін сахналық қойылым ретінде көрермендерге ұсынбақпыз.

**Әже:** -Бірінші жігіт бұған көніп,жарым жолда қалып қойыпты. Ал екінші жігіт әрі қарай жүре беріпті, жүре беріпті. Сілесі қата шаршағанда қалғып кетпеу үшін ол денесінің бірнеше жерін пышақтап, жарасына тұз сеуіпті.Сонда кесілген жері ауырып, ашығанда, ол шаршауды да ұмытыпты. Оның шөлдегені сонша тілі кеуіп аузына сыймай кетіпті.

Екінші жігіт мейлінше сусап келе жатса,алдында ағып жатқан ақ бұлақ көрінеді. Жігіт шыдай алмай, суға қарай ентелепті, су күнге шағылысып, алтын тәрізді жалт-жұлт етеді.

Екінші жігіт алтын суды бір жұтқанда, денесі салқындап, рақаттана бастаған екен. Енді ақ бұлақтан аулақ кете алмапты. Екінші жігіт сол арада қалып қойыпты.

Сөйтіп бірінші жігіт жарты жолда қалса, екінші жігіт сол арада қалып қойыпты.

Ал үшінші жігіт болса, әрі қарай жүре беріпті. Ол қатты шөлдеген. Су ішкісі келеді-ақ, бірақ та жол-жөнекей кездескен сылдырап аққан бұлақтан су ішпепті. Ол өлердей шаршап–шалдықса да, көзіне сүрме жаққан тырнағын қынамен бояған айдай сұлу арудың тізесіне жатып тынықпапты. Ол алған бетінен қайтпаған.

Кімде –кім осылай жүре берсе,түбінде мақсат-мұратына сол жетеді.

Қалқам, сен де сол сияқты алға баса бер, шаршап-шалдығуды елемей, шөлден қорықпастан, көкірегінде сенімі бар сол жігіт сияқты алға тарта бер. Кімде-кім сенімінен айырылмаса, дегеніне жетеді.

(Аударған Әділбай Омаров).

**Мұғалім: -**Міне балалар, біздің ата-бабаларымыз «Кітап-ғажап дос», «Кітап-білім бұлағы» деп бекер айтпаған. Біз барлық білімді кітаптан аламыз. Ол бізді қайырымдылыққа, әдептілікке, зұлымдылықпен күресе білуге үйретеді.

Кітап арқылы біз өткенге көз жібереміз, жақсысынан тағылым аламыз.Оны қымбат мұра ретінде бағалаймыз.

Кітап қай заманда да өзінің құндылығын жоғалтпаған. Ол-өлмейтін дүние. Кітаптан асқан қазына жоқ.Ешқандай байлық, ешқандай дүние оның орнын баса алмайды. Кітап біткеннің бәрі ерте заманнан бері адамзат баласының тек пайдасына ғана жарап келе жатыр.

-Мен енді мына отырған көрермен оқушыларға сұрақ қойғым келіп отыр.

**Викториналық сұрақтар:**

1. Кітаптар тұрағы қалай аталады? (Кітапхана)

2. Кітаптармен жұмыс істейтін маман қалай аталады? (Кітапханашы)

3. Кітапханаға үнемі барып кітап оқитын адам қалай аталады? (Оқырман).

4. Балаларға арналған қандай газет-журналдарды білесіңдер? (Ұлан, Балдырған, Мөлдір бұлақ, Бала би, Ақ желкен т.б. )

5. Кітап басып шығаратын жер қалай аталады? (баспахана)

6. Мектеп оқулықтары қандай баспалардан шығады? («Атамұра», «Мектеп», «Алматы»)

7. Кітапты жазған адамды қалай атайды? (Автор)

8. Халықаралық балалар кітабы күні қай күн? (2 сәуір)

9. Дүниежүзілік кітап күні қай күн? (23 сәуір)

**Қорытынды:** Кітап-шебер ұстаз. Ол-тілсіз мұғалім. Сонымен бүгінгі сабағымыздың кейіпкері-кітап. Ол-бүкіл адамзаттың ұстазы. Бүгінгі тәрбие сағатымызды мынадай өлең жолдарымен аяқтаймыз.

Оқы талмай,түй санаңа,жас ұлан,

Сыр құямын,жыр құямын санаңа.

Білім-қару,білім керек адамға,

Ал білімді мен құямын санаңа.